
Iechyd, Lles a Ffordd o fyw                  Cyflwyniad
Bydd y poster yma yn sôn am Iechyd, Lles a ffordd o fyw, a pham ei fod yn bwysig yn y blynyddoedd cynnar. Hefyd, bydd rôl yr ymarferydd mewn sefydliad yn y blynyddoedd cynnar yn cael ei drafod, a sut y maen nhw yn medru cefnogi Iechyd, lles a ffordd o fyw plant ifanc er mwyn iddynt ddatblygu yn gyfrannol.  Yn ogystal bydd y poster yn archwilio cysylltiadau rhwng y tri chysyniad gyda pherthnasoedd cadarnhaol.


Cysyniadau  
Yn ôl GIG Lloegr (2023) mae iechyd, lles a ffordd o fyw yn gysylltiedig â’i gilydd, mae ffordd o fyw yn effeithio’n sylweddol ar iechyd a lles. Dwedir yr Adran Iechyd (2014) fod ffordd iach o fyw yn cael ei bennu wrth ddewis cadarnhaol fel diet cytbwys, ymarfer corff rheolaidd a rheoli straen, maent yn gysylltiedig â lles corfforol a lles meddyliol gwell. I’r gwrthwyneb, gall arferion afiach fel diet gwael, diffyg ymarfer corff a straen sylweddol effeithio'n negyddol ar iechyd a lles.












Beth yw Iechyd?
Yn ôl Felman (2023) Mae iechyd yn sylfaen hanfodol ar gyfer lles corfforol, meddyliol ac emosiynol. Yn ystod y blynyddoedd cynnar, mae’r corff a meddyliau plant yn datblygu'n gyflym ac mae'n bosibl y gall gael effaith barhaol ar eu hiechyd cyffredinol a’u dyfodol Musgrave (2017). Yn ôl sefydliad Iechyd y byd (2025), mae yn sôn fod iechyd yn gyflwr o les corfforol, meddyliol a chymdeithasol llawn, ac nid yn unig ei fod yn rhydd o afiechyd neu anabledd. 
Mae NSPCC (2023) yn sôn fod iechyd yn hanfodol ar gyfer datblygiad cyfannol plentyn gan ei fod yn darparu'r sylfaen ar gyfer twf corfforol, emosiynol a chymdeithasol. Mae plentyn iach yn fwy tebygol o lwyddo yn academaidd, cymdeithasol ac emosiynol gan y bydd yn eu gosod ar lwybr tuag at lwyddiant yn y dyfodol.

Pam mae byw yn iach yn bwysig?
Dywedir Iechyd cyhoeddus Lloegr (2016) y dylai unigolion ofalu am ei iechyd er mwyn ei galluogi i gael gwell ansawdd o fywyd ac i gyflawni eu nod personol nhw. Mae Center on the Developing Child at Harvard University (2024) yn dweud fod yn bwysig i blant ifanc gael iechyd er mwyn rhoi sylfaen ar gyfer eu tyfiant a datblygiad.  Mae adran ar gyfer addysg (2024) yn cytuno ac yn datgan bod sylfaen ar gyfer iechyd a lles yn y dyfodol wedi ei gosod yn y blynyddoedd cynnar, a gall yr hyn sydd gan blant ifanc gael effaith arnynt yn ddiweddarach yn ei bywydau. Wrth fedru darparu cefnogaeth emosiynol i blant yn ifanc gall hyn leihau’r risg o ddatblygiad araf ac iechyd corfforol gwael yn hwyrach yn ei bywydau 
Sut gall ymarferwyr gynorthwyo?
Dwedir yr adran ar gyfer addysgu (2023), fod ymarferwyr yn y blynyddoedd cynnar yn chwarae rhan bwysig wrth gefnogi iechyd plant ifanc. Yn ôl sefydliad iechyd byd (2010) dylai ymarferwyr annog deiet cytbwys trwy ddarparu cyfle i'r plant archwilio amrywiaeth o fwydydd fel ffrwythau a llysiau. Mae Comisiynydd Plant Cymru (2024) hefyd yn datgan fod gan bob plentyn yr hawl i ddiet iachus a maethlon. Gall ymarferwyr fodelu arferion bwyta’n iach drwy fwyta bwydydd maethlon o flaen y plant a thrafod ei manteision. Yn ychwanegol i hyn gall ymarferwyr gynllunio cyfleoedd ar gyfer chwarae corfforol a gweithgareddau yn yr awyr agored, dwedir Forest Schools (2019) fod chwarae allan yn yr awyr agored yn hanfodol yn y blynyddoedd cynnar er mwyn datblygu yn gyfannol. Wrth allu chwarae yn yr awyr agored gall rhoi cyfle i blant adeiladu cryfder a chyd-drefniant drwy redeg a dringo. Ac mae chwarae actif yn helpu i atal gordewdra a hyrwyddo iechyd cardio fasgwlar. Mae ymarfer corfforol yn helpu plant i gysgu'n well. Hefyd mae rhieni yn chwarae rhan hanfodol yn iechyd plant, wrth wneud yn siŵr ei bod yn derbyn pob brechlyn o enedigaeth, er mwyn lleihau risg o afiechydon (NHS,2024).

Lles 
Beth yw lles?
Yn ôl geiriadur Cambridge (2025), mae yn disgrifio lles fel cyfeirio at gyflwr o fod yn gyfforddus, iach a hapus. Dwedir Clarabut (2023) fod yn cynnwys gwahanol agweddau ar fywyd person, gan gynnwys iechyd corfforol, emosiynol, meddyliol a chymdeithasol. Yn y bôn, mae’n gysylltiedig â chymhwyso ansawdd bywyd cyfan gan gynnwys sut mae rhywun yn teimlo. Mae (Department of Health, 2014) hefyd yn cytuno fod lles yn cyfeirio at gyflwr emosiynol, corfforol a seicolegol cyffredinol plentyn. Mae'n cynnwys sut maent yn teimlo am eu hunain a'u bywydau, a hefyd sut i allu ffurfio perthnasoedd, i ddysgu ac i ymdrin â heriau. er mwyn i berson gael ei ystyried yn dda o ran lles mae'n bwysig nad yw unrhyw un o'r rhain yn cael ei esgeuluso. 
Yn ystod plentyndod cynnar, mae lles yn arbennig o bwysig oherwydd ei fod yn gosod sylfaen ar gyfer datblygiad, dysgu a chanlyniadau bywyd y plentyn yn y dyfodol Adran ar gyfer addysg (2024). 
Pam ei fod yn bwysig?
Llywodraeth Cymru (2023) yn sôn fod lles yn bwysig oherwydd ei fod yn cynnwys eich iechyd cyfan, hapusrwydd a ffordd o fyw. Mae gofalu am les yn helpu i gadw cydbwysedd yn gadarn gan arwain at fywyd mwy cyflawn a phleserus.  
Mae (Department for Education, 2024) yn cytuno fod lles yn hanfodol yn ystod blynyddoedd cynnar o fywyd plentyn, gan ei fod yn gosod sylfaen ar gyfer eu datblygiad cyfannol a’u llwyddiant yn y dyfodol. Dywed (NHS, 2024) fod ymennydd plant yn datblygu’n gyflym yn ystod y 5 mlynedd gyntaf o’i bywyd. Mae amgylchedd gofalgar ac emosiynol yn cefnogi cysylltiadau niwral sydd eu hangen ar gyfer dysgu, cof a rheoleiddio emosiynau.  Yn ôl Gwasanaeth Iechyd Gwladol (2021) mae plant sydd â theimlad gwell o les yn tueddu i gael hunan-barch uwch a gydag fwy o fudd corfforol, fel iechyd ymennydd gwell ac yn medru canolbwyntio yn well. 
 Er mwyn sicrhau fod lles plentyn yn cael ei gwrdd, mae'n bwysig eu bod yn cael eu meithrin a bod eu hanghenion yn cael eu bodloni o'r enedigaeth, bydd hyn yn cael effaith ar ddatblygiad y plentyn. Fe wnaeth Maslow (Celestine, 2017) datblygu'r Hierarchaeth ar gyfer anghenion unigolion. Ei weledigaeth yw bod anghenion sylfaenol ar waelod, sef cael eu bwydo a chael eu cysur, rhaid eu bodloni yn gyntaf er mwyn bod anghenion uchaf yn cael ei chwrdd.  Mae anghenion plant ifanc yn cael eu bodloni er mwyn iddynt dyfu yn unigolion iach ac yn hapus sydd yn teimlo eu bod yn cael eu meithrin ac sydd gyda hunan-barch uchel mae hyn yn holl bwysig er mwyn eu datblygiad.



Sut gall ymarferwyr gynorthwyo?
Mae ymarferwyr yn chwarae rôl bwysig mewn cynnal lles plant ifanc, gall eu dull o ofalu ac addysgu plant gael effaith barhaus ar eu datblygiad cymdeithasol, emosiynol a chorfforol. Dwedir theori Maslow (Celestine, 2017) wrth adeiladu cysylltiadau diogel, mae plant yn teimlo yn ddiogel ac ei bod yn gwybod beth i'w ddisgwyl yn eu hamgylchedd a’u gofalwyr. Trwy gynnig rheolau cyson a bod yn ymatebol i blant, mae’n ffurfio cysylltiadau diogel sydd yn hanfodol ar gyfer rheoli emosiynau a hyder.  
Mae ymarferwyr y blynyddoedd cynnar yn chwarae rôl hanfodol wrth gefnogi lles plant ifanc. Mae eu dylanwad yn helpu i lunio dymuniad emosiynol, hyder a datblygiad cyffredinol plentyn, mae ymarferwyr yn adeiladu perthynas gadarnhaol trwy ffurfio cysylltiadau diogel trwy berthnasau positif, ac maent yn medru ymddiried ynddynt i'w gwneud iddynt deimlo'n ddiogel ac yn werthfaw



















Ffordd o fyw 
Beth yw ffordd o fyw?
 Dywedir fod yna lawer o ffactorau sydd yn penderfynu y ffordd o fyw bydd person yn byw, sef eu perthnasoedd, amgylchedd yn y cartref, diet a maeth ac incwm y teulu  (Llywodraeth Cymru, 2021). I lawer o bobl, bydd y ffordd o fyw y maent wedi cael ei codi ynddo yn datblygu pwy fath o berson fyddant yn hwyrach yn ei bywyd. Yn ogystal, mae Llywodraeth Cymru (2021) yn awgrymu bod ffordd o fyw person yn seiliedig ar eu diwylliant, gwaith a dewisiadau mewn bywyd. mae'r ffordd o fyw y mae plentyn yn ei adnabod yn gallu effeithio'n uniongyrchol ar eu hiechyd a'u lles. Mae y ffordd o fyw y mae plentyn yn ei adnabod yn holl  bwysig gan ei bod yn gallu effeithio ar eu hiechyd a'u lles wrth iddynt fyw bywyd  iach bydd yn cyfrannu at les cyffredinol plentyn (Marques et al. 2019).
Yn ôl Musgrave (2017) Mae ffordd o fyw yn cyfeirio at y ffordd y mae person yn byw sydd yn cynnwys hobïau, ymddygiad a dewis o weithgareddau dyddiol. Mae ffordd o fyw plentyn yn cael ei ffurfio gan riant, gofalwyr a’u hamgylchedd, gan osod sylfaen ar gyfer iechyd, datblygiad a lled fydd yn parhau am oes. 
  
Pam ei fod yn bwysig?
Mae ffordd o fyw yn arbennig o bwysig yn y blynyddoedd cynnar oherwydd ei bod yn gosod sylfaen ar gyfer iechyd, dysgu a lles plant  ar gyfer y dyfodol ac  mae’r arferion a’r amgylchedd y mae plant yn eu wynebu yn ystod y cyfnod pwysig yma yn dylanwadu ar sut mae nhw yn tyfu ac yn datblygu yn gorfforol, emosiynol, cymdeithasol a gwybyddol. 
Dwedir y rhesymau pam mae ffordd o fyw yn bwysig yn y blynyddoedd cynnar yw bod yr ymennydd yn datblygu'n gyflym, ac gyda maeth priodol, gweithgaredd corfforol, cysgu a amgylchedd gofalgar sy’n helpu i adeiladu cysylltiadau cryf yn yr ymennydd ac sy’n cefnogi dysgu a rheoli emosiynau. Yn ogystal, mae  hylendid personol da bwysig i leihau'r risg o salwch  i hyrwyddo ansawdd bywyd gwell. Yn ôl ymchwil gan Elliott a Davis (2020), bydd y math o amgylchedd y mae plentyn yn tyfu ynddo'n cael effaith ar sut y maent yn datblygu.





















Sut gall ymarferwyr gynorthwyo?
Mae (Dalal et al.,2022) yn sôn fod ymarferwyr yn y blynyddoedd cynnar yn hanfodol wrth cefnogi ac i hyrwyddo ffordd o fyw iach ym mywydau plant ifanc. Ac o feithrin arferion sydd yn hyrwyddo iechyd corfforol. Lles meddyliol ac agwedd gadarnhaol tuag at fywyd, gall gweithwyr proffesiynol helpu i drefnu plant ar lwybr tuag at iechyd a lles drwy gydol ei bywyd.
Gall gweithwyr yn y blynyddoedd cynnar gefnogi ffordd o fyw iach trwy greu amgylchedd sy'n annog gweithgareddau corfforol, bwyta'n iach a iechyd emosiynol. Mae hyn yn cynnwys darparu cyfleoedd ar gyfer ymarfer corff allan yn yr awyr agored er mwyn i blant allu archwilio, darganfod ac i symud yn rhydd. I wneud hyn yn effeithiol gall ymarferwyr gymryd rhan i annog plant i symud ac i chwarae. Dwedir (Early years alliance,2019) y dylid hefyd hyrwyddo amgylchedd bwyta yn iach drwy gwneud amser bwyta yn un cymdeithasol a hwyl wrth siarad gyda ffrindiau. Yn ogystal, mae gweithwyr hefyd yn chwarae rôl hanfodol wrth gydweithio â rhieni i sicrhau cysondeb rhwng y cartref a gweithwyr yn y blynyddoedd cynnar.












Casgliad 
Yn seiliedig ar yr tystiolaeth yn y poster hwn, mae'n amlwg fod iechyd, lles a ffordd o fyw yn gysylltiedig â'i gilydd. Mae'n bwysig fod plant yn profi ffyrdd o fyw iach gyda chysylltiadau positif a gofalgar er mwyn iddynt allu tyfu a datblygu'n iach. Mae gweithwyr proffesiynol mewn blynyddoedd cynnar yn chwarae rôl hanfodol mewn cefnogi iechyd a lles plant ac ei bod yn hanfodol i gyd-weithio gyda rhieni er mwyn sicrhau cysondeb. Os na fydd plant yn cael cefnogaeth gall arwain at afiechyd. 

